ఆర్. రాధాకృష్ణన్

ఆర్. రాధాకృష్ణన్ (జననం 9 జూన్ 1971) భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా ఎన్నికై 2006 నుండి 2011 వరకు పుదుచ్చేరి అసెంబ్లీ స్పీకర్‌గా పని చేసి, 2014లో జరిగిన లోక్‌సభ ఎన్నికలలో పుదుచ్చేరి నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.
రాజకీయ జీవితం
ఆర్. రాధాకృష్ణన్ పుదుచ్చేరి మక్కల్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2001 పాండిచ్చేరి శాసనసభ ఎన్నికలలో కురువినాథం శాసనసభ నియోజకవర్గం నుండి పుదుచ్చేరి మక్కల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి టి. త్యాగరాజన్‌పై 2,021 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2006 శాసనసభ ఎన్నికలలో ఐఎన్‌సీ పార్టీ అభ్యర్థిగా పోటీ చేసి  తన సమీప ప్రత్యర్థి జెడి(ఎస్) అభ్యర్థి బి. నవనీత కన్నన్‌పై 9,463 ఓట్ల మెజారిటీతో గెలిచి రెండోసారి శాసనసభ్యుడిగా ఎన్నికై  జూన్ 2006 నుండి మే 2011 వరకు పుదుచ్చేరి శాసనసభ స్పీకర్‌గా పని చేశాడు. ఆయన 2011 ఎన్నికల్లో బహూర్ నియోజకవర్గం నుండి పోటీ చేసి తన సమీప ప్రత్యర్థి ఎన్ఆర్ కాంగ్రెస్ అభ్యర్థి టి త్యాగరాజన్ చేతిలో  ఓడిపోయాడు. 

ఆర్. రాధాకృష్ణన్ ఆ తరువాత అఖిల భారత ఎన్ఆర్ కాంగ్రెస్ పార్టీలో చేరి 2014 లోక్‌సభ ఎన్నికలలో పుదుచ్చేరి లోక్‌సభ నియోజకవర్గం నుండి ఎన్ఆర్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి వి.నారాయణస్వామిపై 60,854 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు

వర్గం:1971 జననాలు
వర్గం:16వ లోక్‌సభ సభ్యులు
వర్గం:పుదుచ్చేరి నుండి ఎన్నికైన లోక్‌సభ సభ్యులు
వర్గం:పుదుచ్చేరి రాజకీయ నాయకులు
వర్గం:పుదుచ్చేరి వ్యక్తులు
వర్గం:భారత జాతీయ కాంగ్రెస్ నాయకులు